cyanic-selkie/wikianc huggingface dataset:
খ্রিস্টীয় ধর্মসভা
ইস্টার্ন অর্থোডক্স এবং ওরিয়েন্টাল অর্থোডক্স
শব্দটি রোমানিয়ান অর্থোডক্স চার্চের সাথে স্লাভিক ভাষা (রাশিয়ান, ইউক্রেনীয়, বুলগেরিয়ান, সার্বিয়ান এবং ম্যাসেডোনিয়ান অর্থোডক্স চার্চ) ব্যবহার করে এমন পূর্বদেশীয় অর্থোডক্স চার্চগুলির মধ্যে পাওয়া যায়।
২০১৬–১৭ বাংলাদেশ ক্রিকেট দলের শ্রীলঙ্কা সফর
বাংলাদেশ জাতীয় ক্রিকেট দল তিনটি টেস্ট ক্রিকেট, তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা মার্চ থেকে এপ্রিল ২০১৭-এ অনুষ্ঠিত হয়। এই সফরের দ্বিতীয় টেস্ট ম্যাচটি ছিল বাংলাদেশের ১০০ তম টেস্ট ম্যাচ। এই সফরের শুরুতে টেস্ট ম্যাচকে সামনে রেখে দু'দিনের একটি অনুশীলনমূলক ম্যাচ এবং ওয়ানডেকে সামনে রেখে একদিনের একটি অনুশীলনমূলক ম্যাচ অনুষ্ঠিত হয়। টেস্ট সিরিজটি ৭ মার্চ শুরু হয়; বাংলাদেশের জন্য ৭ই মার্চ তারিখটি অত্যন্ত গুরুত্বপূর্ণ তারিখ হওয়ায় টেস্ট সিরিজের স্বত্ব কেনা প্রতিষ্ঠান সিরিজের নামকরণ করে জয় বাংলা কাপ।
সিরিজ শুরুর আগে, শ্রীলঙ্কার অধিনায়ক অ্যাঞ্জেলো ম্যাথিউস হ্যামস্ট্রিং ইনজুরির কারণে টেস্ট দল থেকে বাদ যান। রঙ্গনা হেরাথকে তার জায়গায় অধিনায়ক হিসাবে ঘোষণা করা হয়। পরবর্তীতে, ম্যাথিউস ওডিআই এবং টি২০আই সিরিজ খেলার জন্য সুস্থ না হতে পারায় উপুল থারাঙ্গা উভয় ফরম্যাটের জন্য দলের অধিনায়ক হিসাবে ঘোষণা করা হয়।
টেস্ট সিরিজটি ১-১-এ ড্র হয়। প্রথম ম্যাচটি বাংলাদেশ ২৫৯ রানে পরাজিত হলেও দ্বিতীয় ম্যাচে বাংলাদেশ ৪ উইকেটে জয় লাভ করে। এটি টেস্ট ম্যাচে শ্রীলঙ্কার বিপক্ষে বাংলাদেশের প্রথম জয়। টেস্টে এটি তাদের নবম জয় এবং বিদেশের মাটিতে চতুর্থ জয়। একদিনের আন্তর্জাতিক সিরিজটিও ১-১-এ ড্র হয়। বৃষ্টির কারণে ওডিআই সিরিজের দ্বিতীয় ম্যাচে কোন ফলাফল হয়নি। সফরের টি২০আই সিরিজটিও ১-১-এ ড্র হয়।
একদিনের আন্তর্জাতিক সিরিজটি শেষে, বাংলাদেশের অধিনায়ক মাশরাফি মুর্তজা তৃতীয় ম্যাচে স্লো ওভার রেট বজায় রাখার জন্য এক ম্যাচের জন্য সাসপেন্ড করা হয়। টি২০আই সিরিজের প্রথম ম্যাচে মুদ্রা নিক্ষেপের সময় মাশরাফি মুর্তজা এই সিরিজ শেষে টি২০আই থেকে অবসর নেয়ার ঘোষণা দেন।
কদম্ব রাজবংশ
কদম্ব রাজবংশ (৩৪৫-৫২৫ খ্রিস্টাব্দ) ছিল ভারতের কর্ণাটকের একটি প্রাচীন রাজবংশ। এই রাজবংশ অধুনা কর্ণাটকের উত্তর কন্নড় জেলায় অবস্থিত বনবাসী থেকে উত্তর কর্ণাটক ও কোঙ্কণ অঞ্চল শাসন করত। আনুমানিক ৩৪৫ খ্রিস্টাব্দে ময়ূরশর্মা এই রাজবংশটি প্রতিষ্ঠা করেছিলেন। পরবর্তীকালে কদম্বরা একটি বৃহৎ সাম্রাজ্য গড়ে তোলে। কদম্ব শাসকেরা যে উপাধি ও বিশেষণ গ্রহণ করতেন তার থেকে তাঁদের সাম্রাজ্যবাদী উচ্চাকাঙ্ক্ষার ইঙ্গিত পাওয়া যায়। এছাড়া তাঁরা উত্তর ভারতের বাকাটক ও গুপ্ত রাজবংশের সঙ্গে বৈবাহিক সম্পর্ক রক্ষা করতেন। ময়ূরশর্মা সম্ভবত কোনো স্থানীয় উপজাতির সাহায্যে কাঞ্চীর পল্লবদের বাহিনীকে পরাজিত করে সার্বভৌমত্ব ঘোষণা করেন। ককুস্থবর্মার শাসনকালে কদম্ব শক্তি পরিপূর্ণ বিকাশ লাভ করেছিল।
কদম্বরা ছিল পশ্চিম গঙ্গ রাজবংশের সমসাময়িক। এই দুই রাজবংশই এই দুই অঞ্চলের প্রথম সার্বভৌম স্থানীয় রাজ্যের প্রতিষ্ঠাতা। ষষ্ঠ শতাব্দীর মধ্যভাগ থেকে কদম্বরা বৃহত্তর কন্নড় সাম্রাজ্যগুলির সামন্ত শাসক হিসেবে রাজ্য শাসন করতে থাকে। বাদামীর চালুক্য ও রাষ্ট্রকূট সাম্রাজ্যের অধীনে তারা পাঁচ শতাধিক বছর সামন্ত শাসকের ভূমিকা পালন করেছিল। এই সময়ের মধ্যে কদম্ব রাজবংশ অনেকগুলি অপ্রধান রাজবংশের শাখায় বিভক্তও হয়ে পড়ে। এই রাজবংশগুলির মধ্যে উল্লেখযোগ্য ছিল গোয়ার কদম্ব, হলসির কদম্ব ও হঙ্গলের কদম্ব। প্রাক্-কদম্ব যুগে কর্ণাটক অঞ্চলের শাসক রাজবংশ মৌর্য ও পরবর্তীকালের সাতবাহনেরা এই অঞ্চলের অধীবাসী না হওয়ায় ক্ষমতার কেন্দ্র থাকত অধুনা কর্ণাটক ভূখণ্ডের বাইরেই। কদম্বরাই প্রথম প্রশাসনিক স্তরে স্থানীয় ভাষা কন্নড় ব্যবহার করে। কর্ণাটকের ইতিহাসে এই যুগেই কন্নড় জাতির ভৌগোলিক-রাজনৈতিক সত্ত্বার বিকাশ শুরু হয় এবং কন্নড় ভাষা স্থানীয় ভাষা হিসেবে প্রথম গুরুত্ব অর্জন করে।
উল্লেখপঞ্জি
বই
ওয়েবসাইট
১৪৭০
১৪৭০ গ্রেগরীয় বর্ষপঞ্জির একটি সাধারণ বছর।
সালগিরাহ
সালগিরাহ একটি বলিউড চলচ্চিত্র। এটি ১৯৪৬ সালে মুক্তি পেয়েছিল।
ঘোড়ারাস ঘোনা রেলওয়ে স্টেশন
ঘোড়া রাস ঘোনা রেলওয়ে স্টেশনটি কলকাতা শহরতলির রেলওয়ে ব্যবস্থার অংশ এবং পূর্ব রেলওয়ে দ্বারা পরিচালিত। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বারাসাত-হাসনাবাদ লাইনে অবস্থিত।
জন্ম নিয়ন্ত্রণের ব্যাপকতা
[[চিত্র:SOWM2010_modern_contraception.svg|alt=prevalence of modern contraception map|থাম্ব|350x350পিক্সেল| ২০১০ সালের হিসাবে আধুনিক গর্ভনিরোধক ব্যবহার করা মহিলাদের শতাংশ
]] বিশ্বব্যাপী যারা বিবাহিত এবং সন্তান ধারণ করতে সক্ষম তাদের মধ্যে প্রায় ৪৫% গর্ভনিরোধক ব্যবহার করে। ২০০৭ সালের হিসাবে, আইইউডি ব্যবহার করা হয়েছিল উন্নয়নশীল দেশগুলিতে ১৭% সন্তান জন্মদানের বয়সী মহিলাদের দ্বারা এবং ৯% উন্নত দেশগুলিতে বা বিশ্বব্যাপী ১৮০ মিলিয়নেরও বেশি নারী। প্রজনন বয়সের প্রায় ৩.৬% মহিলাদের দ্বারা উর্বর হলে যৌনতা এড়ানো, দক্ষিণ আমেরিকার অঞ্চলে এটি ২০% পর্যন্ত ব্যবহার করা হয়। ২০০৫ সালের হিসাবে, ১২% দম্পতি পুরুষদের গর্ভনিরোধক (হয় কনডম বা ভ্যাসেকটমি) ব্যবহার করছে যার হার উন্নত বিশ্বে ৩০% পর্যন্ত।
২০১২ সালের হিসাবে, সন্তান জন্মদানের বয়সের ৫৭% মহিলা গর্ভাবস্থা এড়াতে চেয়েছিলেন (১৫২০ মিলিয়নের মধ্যে ৮৬৭ মিলিয়ন জন)। যদিও প্রায় ২২২ মিলিয়ন মহিলা জন্মনিয়ন্ত্রণ প্রবেশ করতে সক্ষম হননি, ৫৩ মিলিয়ন যাদের মধ্যে সাব-সাহারান আফ্রিকায় এবং ৯৭ মিলিয়ন যাদের মধ্যে এশিয়ায় ছিল। অনেক দেশ ধর্মীয় ও রাজনৈতিক কারণে জন্মনিয়ন্ত্রণের পরিসীমা সীমিত করে।
ইসলামি রেডিও
ইসলামি রেডিও হল রেডিও ফরম্যাটের একটি শ্রেণী যা রেডিও তরঙ্গের মাধ্যমে ইসলামি বার্তা প্রচার করে। এই রেডিও স্টেশনগুলি সরকারী, বেসরকারী এবং অলাভজনক (বা সম্প্রদায় রেডিওর কোনও রূপ) হতে পারে।
এই রেডিও স্টেশনগুলি সাধারণত ইসলামী ধর্মীয় বিষয়গুলিতে মনোনিবেশ করে, যেমন কুরআন পাঠ, ধর্মীয় আলাপ (যাতে কখনও কখনও সরাসরি ইসলামি অনুষ্ঠান অন্তর্ভুক্ত থাকে) বা দীর্ঘমেয়াদী "ইসলাম প্রচার ও শিক্ষা প্রদান" অনুষ্ঠান। রমজানের সময় সাম্প্রতিক বছরগুলিতে, যুক্তরাজ্যের মুসলিম জনসংখ্যাবহুল অনেকগুলি শহর অনেকগুলি রেডিও রমজান স্টেশন স্থাপন করেছে, যা রমজানের সময় পরিচালনা করা হয়। এই স্টেশনগুলি কুরআন তেলাওয়াত এবং নাশিদ নামে পরিচিত ইসলামি সংগীতসহ বিভিন্ন কিছু সম্প্রচার করে।
অনেক ধর্মনিরপেক্ষ রেডিও স্টেশনগুলিও, তাদের সাপ্তাহিক প্রোগ্রামের কিছু অংশ ধর্মীয় বিষয়ে উত্সর্গ করে; উদাহরণস্বরূপ, জুমার নামাজ বা ঈদ মোবারক, রমজানের সময়।
দুর্ঘটনা পরবর্তী মানসিক বৈকল্য
দুর্ঘটনা পরবর্তী মানসিক বৈকল্য (PTSD) হল একটি মানসিক ব্যাধি যা কোনো মানুষ আঘাতজনিত ঘটনার সম্মুখীন হলে দেখা দিতে পারে, যেমন যৌন আক্রমণ, যু‌দ্ধ, ,|যানবাহনের সংঘ‌র্ষ, বা মানুষের জীবনের অন্যান্য বিপদগুলি। লক্ষণগুলির মধ্যে অন্তর্ভুক্ত হতে পারে ঘটনাগুলির সঙ্গে সম্পর্কিত গোলমেলে চিন্তাভাবনা, অনুভূতি, বা স্বপ্ন, আঘাত-সম্পর্কিত ইঙ্গিতগুলির প্রতি মানসিক বা শারীরিক কষ্ট, আঘাত-সম্পর্কিত ইঙ্গিতগুলি এড়ানোর জন্য প্রচেষ্টা, একজন মানুষ যেভাবে চিন্তাভাবনা ও অনুভব করেন তার পরিবর্তন, লড়াই করা বা পালানোর প্রতিক্রিয়া।  এই লক্ষণগুলি ঘটনাটির পরে এক মাসের বেশি সময় ‌স্থায়ী হয়। ছোট শিশুদের কষ্ট প্রকাশ করার সম্ভাবনা কম, কিন্তু এর পরিবর্তে তারা খেলা র মাধ্যমে তাদের স্মৃতিগুলি ব্যক্ত করতে পারে। PTSD আছে এমন একজন মানুষের আত্মহত্যা ও ই‌চ্ছাকৃতভাবে নিজের ক্ষতি করার ঝুঁকি অধিকতর।
আঘাতমূলক ঘটনার অভিজ্ঞতা হওয়া বেশির ভাগ মানুষের মধ্যে PTSD দেখা দেবে না। আন্তঃব্যক্তিগত আঘাতের (উদাহরণস্বরূপ ধ‌র্ষণ বা শিশু নির্যাতন) অভিজ্ঞতা হওয়া মানুষদের মধ্যে PTSD দেখা দেওয়ার সম্ভাবনা আক্রমণ-জনিত নয় এমন আঘাত, যেমন দু‌র্ঘটনা ও প্রাকৃতিক বিপর্যয়ের অভিজ্ঞতা হওয়া মানুষদের তুলনায় বেশি। ধ‌র্ষণের পরে প্রায় অ‌র্ধেক মানুষের মধ্যে PTSD দেখা দেয়।‌ আঘাতের পরে, প্রাপ্তবয়স্কদের তুলনায় শিশুদের PTSD দেখা দেওয়ার সম্ভাবনা কম, বিশেষত যদি তাদের বয়স 10 বছরের কম হয়। একটি আঘাতমূলক ঘটনার পরে সুনির্দিষ্ট লক্ষণগুলির উপ‌স্থিতির ভিত্তিতে রোগনির্ণয় করা হয়।
যখন প্রারম্ভিক লক্ষণ থাকা মানুষদের লক্ষ্য করে চিকিৎসা প্রদান করা হয়, সেই ক্ষেত্রে প্রতিরোধ করা সম্ভব, কিন্তু লক্ষণ থাকুক বা না থাকুক সব মানুষকেই যখন তা প্রদান করা হয় সেই ক্ষেত্রে তা কার্যকর হয় না। PTSD আছে এমন মানুষদের জন্য প্রধান চিকিৎসা হল পরামর্শদান ও ওষুধ। বিভিন্ন বেশ কয়েক ধরনের চিকিৎসা উপযোগী হতে পারে। এটা একের প্রতি এক বা দলগতভাবে হতে পারে। সিলেক্টিভ সেরোটনিন রিআপটেক ইনহিবিটর ধরনের অ্যান্টিডিপ্রেস্যান্ট হল PTSD এর জন্য প্রথম সারির ওষুধ এবং এর ফলে প্রায় অ‌র্ধেক মানুষ লাভবান হয়। এই লাভগুলি চিকিৎসার ক্ষেত্রে দেখতে পাওয়া লাভের থেকে কম হয়। ওষুধ ও থেরাপি একসাথে ব্যবহার করলে আরও বেশি লাভ হয় কিনা তা স্পষ্ট নয়। অন্যান্য ওষুধের ব্যবহারকে সম‌র্থন করার মতো পর্যাপ্ত প্রমাণ নেই, এবং বেঞ্জোডায়াজেপাইন এর ক্ষেত্রে পরিণাম আরও খারাপ হতে পারে।
যুক্তরাষ্ট্রে প্রায় 3.5% প্রাপ্তবয়স্কের কোনো এক বছরে PTSD হয়, এবং 9% মানুষের জীবনের কোনো এক সময়ে তা দেখা দেয়। অবশিষ্ট বিশ্বের বেশির ভাগ এলাকাতে, কোনো একটি বছরে এর হার 0.5% ও 1% এর মাঝামাঝি হয়। সশস্ত্র সংঘ‌র্ষের অঞ্চলগুলিতে উচ্চতর হার থাকতে পারে। পুরুষদের তুলনায় মহিলাদের মধ্যে এটা বেশি সাধারণ। আঘাত-পরবর্তী চাপজনিত ব্যাধির লক্ষণগুলি কমপক্ষে প্রাচীন গ্রীক সময় থেকেই লিপিব‌দ্ধ করা হয়েছে। বিশ্বযু‌দ্ধের সময়কালে অব‌স্থাটি বিভিন্ন নামে পরিচিত ছিল, যার অন্তর্ভুক্ত ছিল “শেল শক” ও “যু‌দ্ধকালীন নিউরোসিস”। “আঘাত-পরবর্তী চাপজনিত ব্যাধি” শব্দটি 1970 এর দশকে চালু হয়েছিল, প্রধানত ভিয়েতনাম যু‌দ্ধের মার্কিন অবসরপ্রাপ্ত সেনাদের রোগনির্ণয়ের কারণে। আমেরিকান সাইকিয়াট্রিক অ্যাসোসিয়েশন 1980 সালে Diagnostic and Statistical Manual of Mental Disorders (DSM-III) এর তৃতীয় সংস্করণে আনু‌ষ্ঠানিকভাবে এটিকে স্বীকৃতি দিয়েছিল।
পেঁয়াজ গম্বুজ
thumb|মস্কোর [[সেন্ট ব্যাজল'স ক্যাথিড্রাল-এর পেঁয়াজ গম্বুজের বিস্তারিত]] পেঁয়াজ গম্বুজ (луковичная глава, lúkovichnaya glava; তুলনাঃ лук, luk, "পেঁয়াজ") একটি গম্বুজ যার আকৃতি পেঁয়াজের মত। এই ধরনের গম্বুজ সাধারনত যেখানে বসানো হয়, তার চেয়ে ব্যাস বড় এবং উচ্চতা প্রস্থের চেয়ে লম্বা থাকে। এই কন্দল কাঠামোর উপরে একটি বিন্দুতে মসৃণ সরু মাথা থাকে।
এই চার্চ গম্বুজের কর্তৃত্ববাদী কাঠামো আছে রাশিয়ায় (রাশিয়ায় অধিকাংশ অর্থডক্স গির্জায়) এবং বাভারিয়া, জার্মানি (জার্মান: Zwiebelturm (= "পেঁয়াজ টাওয়ার"), বহুবচন: Zwiebeltürme, অধিকাংশ ক্যাথলিক গীর্জায়), কিন্তু প্রায়শই এটি দেখা যায় অস্ট্রিয়া, উত্তরপূর্ব ইতালি, পূর্ব ইউরোপ, মুঘল সাম্রাজ্য, এবং মধ্যপ্রাচ্য এবং মধ্য এশিয়ায়.
অন্য ধরনের পূর্বাঞ্চলীয় অর্থডক্স গম্বুজের মধ্যে আছে "হেলমেট গম্বুজ" (উদাহরনস্বরূপ, নভগরডের সেন্ট সোফিয়া ক্যাথিড্রাল ও ভ্লাদিমিরের আজাম্পশন ক্যাথিড্রাল), ইউক্রেনের "নাশপাতি গম্বুজ" (কিয়েভের সেন্ট সোফিয়া ক্যাথিড্রাল), এবং রারক কুঁড়ি গম্বুজ (সেন্ট অ্যান্ড্রু চার্চ, কিয়েভ).
ইতিহাস
left|thumb|রিসার্কসন চার্চের পেঁয়াজ গম্বুজ, কস্ত্রমা (১৯৬২) রাশিয়ার ঐতিহ্যে পেঁয়াজ গম্বুজ কবে এবং কীভাবে আদর্শ বৈশিষ্ট্যরুপে পরিগনত হলো তা নিয়ে ঐতিহাসিকদের মতভেদ আছে। বাইজেন্টাইন গীর্জাসমুহ ও কিয়েভের রুশ স্থাপত্যগুলো চিহ্নিত করা হয়েছিল বৃহত্তম কাঠামো ও স্তাবক গম্বুজ দিয়ে এবং গম্বুজের উপরে কোন কাঠামো ছাড়া। এই প্রাচীন কাঠামোর বিপরীতে, রাশিয়ার গির্জার গম্বুজের মাথায় ধাতু বা কাঠের বিশেষ কাঠামোর মধ্যে লোহা বা টাইলস বিশেষ সরু রেখা থাকে।
১৯ শতকের শেষে, পেত্রাইন যুগের আগে রাশিয়ার চার্চগুলো ছিল কুন্দল গম্বুজ। সবচেয়ে বড় পেঁয়াজ গম্বুজ নির্মাণ করা হয় ১৭শর দশকে ইয়ারস্লাভ্ল অঞ্চলে, ঘটনাক্রমে ঐ এলাকা বড় পেয়াজের জন্য বিখ্যাত ছিল। কিছু ছিল কুড়ি আকৃতির জটিল গম্বুজ, যেগুলো ১৭শ শতকের শেষের দিকে বারোক মডেল থেকে নেয়া। নাশপাতি আকৃতির গম্বুজগুলো মূলত ইউক্রেনীয় বারোক যুগের, যেখানে মোচক আকৃতির গম্বুজগুলি সাধারনত ট্রান্সককেশিয়ার অর্থডক্স গির্জায় দেখা যায়।
প্রথাগত দর্শন
রাশিয়ায় মোঙ্গল আগ্রাসনের পূর্বে পেঁয়াজ গম্বুজের গির্জায় প্রতিক চিত্র ছিল না। দুটি অত্যন্ত শ্রদ্ধানীয় প্রাক মোঙ্গল গির্জা পুনর্নির্মিত হয়েছে — আজাম্পশন ক্যাথিড্রাল ও সেন্ট ডিমেট্রিয়াস ক্যাথিড্রাল, ভ্লাদিমির — সোনালি হেলমেট গম্বুজের অনন্য প্রদর্শন। অন্য বেশ কিছু প্রচীন গীর্জার পুনর্নির্মাণের সময়, নতুন পেঁয়াজ গম্বুজের নিচে আগের হেলমেট গম্বুজের কিছু টুকরো উদ্ধার হয়েছে।
এটা বলা হয়ে থাকে, ভয়ানক ইভানের শাসনামলে পেঁয়াজ গম্বুজের প্রচলন শুরু হয়। ইভানের পুত্র ফইডর I এর শাসনামলে সেন্ট ব্যাজল'স ক্যাথিড্রাল গম্বুজের পরিবর্তন করা হয়নি, যার অর্থ পেঁয়াজ গম্বুজের অস্তিত্ব রাশিয়াতে ১৬শ শতকে।
কিছু পণ্ডিত স্বীকার করেন যে, পেঁয়াজ গম্বুজ ধারণা রাশিয়ানরা মুসলিম দেশগুলো, সম্ভবত কাজানের কানাতে থেকে এনেছিল; যেটি 'ভয়ানক ইভান'' জয় করেছিলেন এবং সেন্ট বেসিল ক্যাথিড্রাল গির্জা নির্মাণের জন্য তিনি স্মরণীয়। অনেকে বিশ্বাস করে, পেঁয়াজ গম্বুজ রাশিয়ার কাঠের স্থাপত্য তাঁবুর মত গির্জা থেকে এসেছিল। এই সূত্রমতে, পেঁয়াজ গম্বুজ অনেক উপযোগী ছিল, যেহেতু সেগুলি ছাদ থেকে বরফ গড়িয়ে পরা ঠেকাত।
ধারনামতে, পেঁয়াজ গম্বুজ মধ্য ষোড়শ শতকের আগে রাশিয়ায়তে ছিল না, সপ্তদশ শতাব্দীর আগে নির্মিত গীর্জার পুনর্নির্মাণ কাজের সময় পেঁয়াজ গম্বুজকে "আরো খাঁটি" হেলমেট-আকৃতির গম্বুজ দিয়ে প্রত্যয়র্পণ করা হয়। উদাহরনস্বরূপ, মস্কোর ক্রেমলিনের ডর্মিশন ক্যাথিড্রালের প্রত্যয়র্পণ।
আধুনিক দর্শন
thumb|কিযহি এবং ভিতেগ্রাতে প্রায় ২৫টি পেঁয়াজ গম্বুজের কাঠের চার্চ ১৯৪৬ সালে, ইতিহাসবিদ বরিস রিবাকভ, প্রাচীন রাশিয়ান সূক্ষ্ম উপ্যাখানগুলি পর্যালোচনা করে, নির্দেশ করেন যে অধিকাংশ, তেরশ শতক থেকে পরবর্তী সময়ে তৈরি, গির্জাগুলো হেলমেট গম্বুজের চেয়ে পেয়াজ গম্বুজ প্রদর্শন করে। নিকোলয় ভরনন, প্রাক-মোঙ্গল রাশিয়ার স্থাপত্যবিদ্যার প্রধানতম কর্তৃপক্ষ, মনে করেন যে, পেয়াজ গম্বুজ রাশিয়াতে ১৩শ শতকের প্রথম থেকেই ছিল, যদিও তাদের অনুমান ব্যাপক নাও হতে পারে। এইসব তথ্য স্পষ্ট করে যে, রাশিয়ান পেয়াজ গম্বুজের ধারণা প্রাচ্য থেকে নাও আসতে পারে, যেখানে পেঁয়াজ গম্বুজ পঞ্চদশ শতাব্দী পর্যন্ত গোলাকৃতি গম্বুজ প্রতিস্থাপন করা হয়নি।
আধুনিক কলাচারু ও কারু কলা ইতিহাসবিদ, সার্গে জাগ্রায়েভস্কি, একাদশ শতকের পরবর্তী সময়ের রাশিয়ান কয়েকশ মূর্তি এবং ক্ষুদ্র চিত্র জরীপ করেন। তিনি সিদ্ধান্তে পৌঁছান যে, মঙ্গোল আগ্রাসনের পরে আঁকা রাশিয়ান মূর্তিগুলো শুধুমাত্র পেঁয়াজ গম্বুজ প্রদর্শন করে। প্রথম পেঁয়াজ গম্বুজে দ্বাদশ শতাব্দীর কিছু চিত্র প্রদর্শন করে (ডব্রিলোভ ইভাঙ্গেলি থেকে দুটি ক্ষুদ্র চিত্র)। তিনি একটিমাত্র মূর্তি পান, যেটি পনের শতকের শেষের দিকে তৈরি যেখানে পেঁয়াজ গম্বুজের পরিবর্তে হেলমেট গম্বুজ প্রদর্শিত হয়েছে। তার এই ফলাফল এই ধারনাকে খারিজ করে যে, পুনর্নির্মাণ কাজের সময় আধুনিক পেঁয়াজ গম্বুজের নিচে হেলমেট গম্বুজের অস্তিত্ব ছিল। জাগ্রায়েভস্কি আরও ইঙ্গিত করেন যে, ভ্লাদিমির ক্যাথেড্রালের দুইটি প্রাচীনতম চিত্র যেটি পেঁয়াজ গম্বুজের অস্তিত্ব প্রমাণ করে তাদেরকে হেলমেট গম্বুজ দ্বারা প্রতিস্থাপনের পূর্বে।
জাগ্রায়েভস্কি ব্যাখ্যা করেন, দ্বাদশ শতকের শেষ থেকে পনের শতকের শুরু পর্যন্ত রাশিয়ায় উল্লম্ব স্থাপত্যের সার্বিক ঝোঁকের কারণেই পেঁয়াজ গম্বুজ সর্বত্র দেখা যায়। ঐ সময়ে, বারান্দা, কলাম, ভল্ট ও ড্রামগুলোকে এমনভাবে উল্লম্ব খোঁচায় পরিনত করা হয়, যাতে চার্চগুলোকে এদের আসল উচ্চতার চেয়ে লম্বা মনে হয়। এটা যৌক্তিক মনে হয় যে, সম্প্রসারিত, বা পেঁয়াজ, গম্বুজ প্রোটো-গোথিক প্রবণতা যার লক্ষ্য ছিল পিরামিড বা উল্লম্ব ঝোঁক।
প্রতীকীবাদ
thumb|মস্কোর ক্রেমলিনে ইভান দ্য গ্রেট বেল টাওয়ার (ষোড়শ শতক) অষ্টাদশ শতাব্দীর আগে, রাশিয়ান অর্থডক্স চার্চগুলিতে বহিঃআকৃতির কোনো নির্দিষ্ট প্রতীক নির্ধারিত ছিল না। তবুও, জনপ্রিয় বিশ্বাস ছিল পেঁয়াজ গম্বুজ হচ্ছে জ্বলন্ত মোমবাতির প্রতীকীরূপ । ১৯১৭ সালে, ধর্মীয় দার্শনিক প্রিন্স ইয়েভগেনি ট্রুবেস্কয় যুক্তি দেন,  রাশিয়ান গির্জার গম্বুজের পেঁয়াজ আকৃতির সাধারণ যৌক্তিক ব্যাখ্যা নাও থাকতে পারে। ট্রুবেস্কয়ের মতে, গম্বুজের মাথায় সুশোভিত ড্রামগুলোকে এমনভাবে সুক্ষ করা হয়েছে যাতে সেগুলি মোমবাতির প্রতিক হয়ে ওঠে, এভাবেই নির্দিষ্ট নান্দনিক ও ধর্মীয় বিশ্বাসের মানসিকতা তৈরি হয়। অন্য ব্যাখ্যা হল, পেঁয়াজ গম্বুজ আসলে জেরুসালেমের হলি সেপুল্ক্রে চার্চের ছোট (রুম) এর স্মৃতিস্বরূপ।
একই দলে পরিলক্ষিত ৩টি পেঁয়াজ গম্বুজকে সাধারনত পবিত্র ত্রয়ী এবং ৫টি যিশুখ্রিস্ট ও চার ধর্মপ্রচারকের সমন্বয় হিসেবে দেখা যায়। একাটি গম্বুজ যীশুর প্রতিনিধিত্ব করে। ভাসিলি তাতিছেভ, এসব ব্যাখ্যার প্রথম নিবন্ধনে সজোরে এটি খারিজ করেন। তিনি বিশ্বাস করেন, কুলপতি নিকন চার্চের পাঁচটি গম্বুজ বিশিষ্ট নকশার প্রচারণা করেন, যিনি মধ্যম এবং উচ্চতম গম্বুজের সঙ্গে নিজেকে এবং বাকি পাশের চারটি গম্বুজকে তিনি অর্থডক্স বিশ্বের কুলীনদের সঙ্গে তুলনা করেন। নিকনের এই ধারনার অন্য কোন প্রমাণ নেই।
গম্বুজগুলোকে প্রায়শই উজ্জ্বল করে আঁকা হয়, তাদের রঙগুলিকে বিভিন্ন ধর্মীয় প্রতীকে প্রকাশ করা হয়েছে। সবুজ, নীল এবং স্বর্ণ গম্বুজগুলি কখনও যথাক্রমে পবিত্র ত্রয়ী, পবিত্র আত্মা, এবং যিশু প্রতিধিনিত্ব করে। কালো বল আকৃতি গম্বুজ একসময় তুষারময় উত্তর রাশিয়াতে জনপ্রিয় ছিল।
আন্তর্জাতিকভাবে
পেয়াজ গম্বুজ শুধুমাত্র রাশিয়ার স্থাপত্যেই পাওয়া যায়নি, এটি মুঘল স্থাপত্যেও ব্যাপকভাবে ব্যবহৃত হয়েছে, যেটি পরবর্তীতে ভারতের বাইরে ইন্দো-গ্রোথিক স্থাপত্যেও প্রভাব রাখে, এটি ইরান ও মধ্যপ্রাচ্য (ইসলামিক স্থাপত্য) এবং মধ্য এশিয়াতে দেখা যায়। উনিশ শতকের শেষে, ইন্দোনেশিয়ার আচেতে ওলন্দাজদের তৈরি বাইতুররহমান গ্র্যান্ড মসজিদে পেয়াজ গম্বুজ ব্যবহার করা হয়। তারপর থেকে ইন্দোনেশিয়ার অনেক মসজিদে এই আকৃতির গম্বুজ ব্যবহার করা হয়েছে।
পেয়াজ আকৃতির বারোক গম্বুজ (বা অন্য সবজি বা ফুল-কুঁড়ি) পবিত্র রোম সাম্রাজ্যে একইভাবে ব্যবহৃত হয়েছে। স্থপতি হান্স হল (১৫১২-১৫৯৪) আউগ্‌সবুর্গের সেন্ট মেরি স্টার অ্যাবে চার্চে প্রথম পেয়াজ গম্বুজ নির্মিত হয় ১৫৭৬ সালে। সাধারণত তামার পাত দিয়ে তৈরি, পেয়াজ গম্বুজ দেখা যায়, গোটা দক্ষিণের জার্মানি, চেক ভূখণ্ড, অস্ট্রিয়া এবং উত্তরের ইতালির ক্যাথলিক চার্চে। পেয়াজ গম্বুজ বিংশশতাব্দীতেও অস্ট্রিয়ান স্থাপত্য নকশাবিদ ফ্রেদেন্সরিখ হাণ্ডারওয়াসারের প্রিয়।
সাউথ ডাকোটার মিশেলে অবস্থিত বিশ্বের একমাত্র কর্ণ প্রাসাদ, পর্যটন এবং বাস্কেটবল কেন্দ্র, সেটির ছাদেও পেয়াজ গম্বুজ বৈশিষ্ট্য আছে।
সেতী অঞ্চল
সেতী (सेती अञ्चल ) হচ্ছে নেপালের ১৪টি অঞ্চলের একটি। এটি নেপালের দূর-পশ্চিম বিকাশ অঞ্চলে অবস্থিত।
সেতী পাঁচটি জেলা অঞ্চলে বিভক্ত। সেগুলো হলও: আছাম, বাঝাং, বাজুরা, ডোতি এবং কাইলালি জেলা।
তরাইয়ের ধনগড়ি হচ্ছে সেতী অঞ্চলের প্রধান শহর। দিপায়ল-সিলগড়ি হচ্ছে এ অঞ্চলের সদরদপ্তর।
মিরপুর রেলওয়ে স্টেশন
মিরপুর রেলওয়ে স্টেশন বাংলাদেশের খুলনা বিভাগের কুষ্টিয়া জেলার একটি রেলওয়ে স্টেশন।
রেডিসন ব্লু হোটেল, চট্টগ্রাম
রেডিসন ব্লু চট্টগ্রাম (রেডিসন ব্লু চিটাগাং বে ভিউ নামেও পরিচিত) বন্দর নগরী চট্টগ্রামের অন্যতম পাঁচ তারকা হোটেল। এটি রেডিসন ব্লু ব্র্যান্ডের একটি হোটেল, যে ব্র্যান্ডটির মালিক রেডিসন হোটেল গ্রুপ। এটি চট্টগ্রামের প্রথম এবং বাংলাদেশের দ্বিতীয় পাঁচতারা হোটেল।
ইতিহাস
থাম্ব|বাম|২০১৪ সালে রেডিসন ব্লুর আন্তরীক্ষ দৃশ্য ২০১৫ সালের ১৪ এপ্রিল, বাংলা নববর্ষের দিন এর আনুষ্ঠানিক উদ্বোধন হয়। হোটেলটি তৈরি করতে সময় লেগেছে সাড়ে তিন বছর। রেডিসন হোটেল গ্রুপ (পূর্বে কার্লসন রেজিডর হোটেল গ্রুপ হিসাবে পরিচিত) এর সাথে অংশীদারিত্বের মাধ্যমে সেনা হোটেল ডেভেলপমেন্ট লিমিটেড এটি নির্মাণ করে। প্রধানমন্ত্রী শেখ হাসিনা মার্চে হোটেলটির উদ্বোধন করেন।
সুবিধা
সর্বমোট ৪.১৮ একর স্থানে এই হোটেল নির্মাণ করা হয়েছে। এখানে ২১০০ বর্গ মিটারের একটি বলরুম রয়েছে যা অফিসিয়াল সভাসহ অন্যান্য কাজে ব্যবহৃত হয়। পাশাপাশি এতে একটি মেজবান হল রয়েছে। এতে ২৪১ টি কক্ষের পাশাপাশি ১৩টি জুনিয়র স্যুট ও ৪টি এক্সক্লুসিভ স্যুট রয়েছে।
লখনউ পূর্ব বিধানসভা কেন্দ্র
লখনউ লোকসভা কেন্দ্র-এর পাঁচটি বিধানসভা কেন্দ্রের মধ্যে লখনউ পূর্ব একটি। ২০০৮ সাল থেকে, ৪০৩টি বিধানসভা কেন্দ্রের মধ্যে এই কেন্দ্রের অবস্থান হল ১৭৩ নম্বর।
বর্তমানে এই আসনটির বিধায়ক হলেন ভারতীয় জনতা পার্টির প্রার্থী আশুতোষ টন্ডন, যিনি ২০১৭ উত্তর প্রদেশ বিধানসভা নির্বাচনে ভারতীয় জাতীয় কংগ্রেসের প্রার্থী অনুরাগ ভাদুরিয়াকে ৭৯,২৩০টি ভোটের ব্যবধানে পরাজিত করেন।
গবর্নমেন্ট ল্যাবরেটরি হাই স্কুল
thumb|280px|গবর্নমেন্ট ল্যাবরেটরি হাই স্কুলের ভবন, ঢাকা thumb|280px|গবর্নমেন্ট ল্যাবরেটরি হাই স্কুলের প্রধান ফটক, ঢাকা গবনর্মেন্ট ল্যাবরেটরি হাই স্কুল ঢাকার ধানমন্ডি এলাকায় ঢাকা টিচার্স ট্রেনিং কলেজ এবং ঢাকা কলেজের পাশে অবস্থিত।
আদর্শ ও মনোগ্রাম
'নুরুন আলা নুর' পবিত্র কুরানের এই অমর বাণীকে বিদ্যালয়ের আদর্শ হিসেবে গ্রহণ করা হয়েছে; এর বাংলা তরজমা 'আলো আরও আলো' স্কুলের মনোগ্রাম হিসেবে ব্যবহার হয়ে আসছে। আন্তর্জাতিক খ্যাতি সম্পন্ন চিত্রকর মরহুম জয়নুল আবেদিন এই মনোগ্রামটির পরিকল্পনা করে দিয়েছিলেন।
শ্রেণি ও শাখা ব্যবস্থা
স্কুলটি প্রতিষ্ঠার পরপর এর কার্যক্রম তৃতীয় শ্রেণি থেকে শুরু হত। পরবর্তীকালে শিক্ষাবিদ মুহম্মদ ওসমান গণি ও প্রতিষ্ঠাতা প্রধান শিক্ষক খান মুহম্মদ সালেকের যৌথ সিদ্ধান্তে প্রথম ও দ্বিতীয় শ্রেণি অন্তর্ভুক্ত করা হয়।
বাতজ্বর
বাতজ্বর (Rheumatic fever) হলো প্রদাহজনিত রোগ যা হৃৎপিন্ড, ত্বক, মস্তিস্ক কে আক্রান্ত করতে পারে। এই রোগ সাধারণত গলায় সংক্রমণের দুই থেকে চার সপ্তাহ পরে শুরু হয়। লক্ষণের মধ্যে রয়েছে জ্বর, জয়েন্টে ব্যথা,কোরিয়া, ইরায়থেমা মারজিনেটাম। প্রায় অর্ধেক ক্ষেত্রে হৃৎপিণ্ড আক্রান্ত হয়। বাতজ্বরের জন্য দায়ী ব্যাক্টেরিয়া হলো স্ট্রেপটোকক্কাস পায়োজেনস।
গবর্নমেন্ট ল্যাবরেটরি হাই স্কুল
শ্রেণি ও শাখা ব্যবস্থা
প্রতিষ্ঠালগ্নে স্কুলটিতে শুধু একটি শাখাতে অর্থাৎ দিনে একটি বেলাতেই কার্যক্রম পরিচালিত হত। ১৯৯২ সালে স্কুলের সময়কে দিবা ও প্রভাতী বিভাগে ভাগ করার সিদ্ধান্ত হয়। প্রভাতী শাখার পাঠদান শুরু হয় সকাল ৭টায় ও দিবা শাখার পাঠদান শুরু হয় দুপুর ১২টায়। প্রতিটি শাখা পাঁচ ঘণ্টা যাবৎ অতিবাহিত হয় যেখানে পঁয়তাল্লিশ মিনিট ব্যাপ্তির মোট ছয়টি ক্লাস নেয়া হয়ে থাকে এবং মাঝে বিশ মিনিটের একটি বিরতি দেয়া হয়।
প্রতিটি শ্রেনী চারটি শাখা ‘ক’, ‘খ’, ‘গ’ ও ‘ঘ’-তে বিভক্ত। একেকটি শাখায় ছাত্রসংখ্যা মোটামুটি ভাবে ৬০ জনের মধ্যে রাখবার চেষ্টা করা হয়। শাখাগুলোর মাঝে ‘ক’ ও ‘খ’ প্রভাতী এবং ‘গ’ ও ‘ঘ’ দিবা শাখার অন্তর্ভুক্ত। নবম ও দশম শ্রেনীতে বাণিজ্য বিভাগের ছাত্রদের জন্য পৃথক শাখা সংযোজন করা হয়ে থাকে যারা প্রভাতী শাখার অন্তর্ভুক্ত। পৃথক শাখা বাদে বাকি চারটি শাখাই বিজ্ঞান।
বাতজ্বর
এই রোগে ব্যক্তির নিজের শরীরের টিস্যুর বিরুদ্ধে অ্যান্টিবডি তৈরি হয়। তবে যাদের শরীরে এই রোগের জিন রয়েছে তারা অন্যদের তুলনায় খুব সহজে এই রোগে আক্রান্ত হতে পারে।  অন্যান্য ঝুঁকিপূর্ণ বিষয়গুলোর মধ্যে রয়েছে পুষ্টিহীনতা, দারিদ্র্য প্রভৃতি। এই রোগ শনাক্ত করার ক্ষেত্রে উপসর্গগুলোর পাশাপাশি স্ট্রেপ্টোকক্কাস দ্বারা সংক্রমিত হবার প্রমাণ থাকা জরুরি।
গবর্নমেন্ট ল্যাবরেটরি হাই স্কুল
পোশাক
স্কুলটির ছাত্রদের জন্য বিশেষ পোশাক বা ইউনিফর্ম নির্দিষ্ট করা রয়েছে। ছাত্রদের সার্বজনীন পোশাক হিসেবে পকেটে মনোগ্রাম খচিত হাফ বা ফুল হাতা সাদা শার্ট, গাঢ় নীল ফুল প্যান্ট, সাদা মোজা ও সাদা ক্যানভাসের জুতা অর্থাৎ কেড্‌স নির্ধারণ করে দেয়া আছে। ছাত্ররা শীতের পোশাক হিসেবে স্কুলের নির্দেশনা অনুযায়ী শার্টের উপর গাঢ় নীল হাফ বা ফুল হাতা সোয়েটার পরিধান করে থাকে। চুল ছোট করে ছেঁটে আসাও স্কুলের ইউনিফর্মের একটি গুরুত্বপূর্ণ অংশ হিসেবে বিবেচিত হয়ে থাকে। এর পাশাপাশি স্টুডেন্ট আইডি কার্ডও ইউনিফর্মের একটি গুরুত্বপূর্ণ অংশ।
হাউজ প্রথা ও টিফিন
স্কুলের অভ্যন্তরীণ বিভিন্ন ক্রীড়া প্রতিযোগিতা সহ পড়াশোনার বহির্ভূত অন্যান্য কার্যক্রম সুষ্ঠু ভাবে সম্পন্ন করার লক্ষ্যে ছাত্রদের চারটি দলে ভাগ করে চারটি হাউজ নির্দিষ্ট করা হয়। মানব সভ্যতায় বিভিন্ন ভাবে অবদান রেখেছেন এমন চারজন স্মরণীয় ব্যক্তি- ওমর খৈয়াম, আল বিরুনি, আল মামুন ও সালাহ্‌উদ্দীন - এর নাম হতে চারটি হাউজের নামকরণ করা হয়েছে। হাউজগুলোর রঙ যথাক্রমে সবুজ, হলুদ, নীল ও লাল।
বাতজ্বর
স্ট্রেপ্টোকক্কাস দ্বারা কণ্ঠনালীর সংক্রমণে পেনিসিলিন দ্বারা চিকিৎসা করালে বাতজ্বর হবার সম্ভাবনা অনেক কমে যায়।
গবর্নমেন্ট ল্যাবরেটরি হাই স্কুল
হাউজ প্রথা ও টিফিন
প্রতিষ্ঠার এক বছর পর থেকেই অর্থাৎ ১৯৬২ সাল থেকে ছাত্রদের টিফিন দেয়ার প্রথা প্রচলিত হয়, যার খরচ ছাত্ররাই মাসিক বেতনের সাথে যুগিয়ে থাকে। টিফিন হিসেবে সাধারণত সিঙ্গাড়া, সমুচা, পুরি, জিলাপি, পরটা-ডাল, বান, ডিম-ব্রেড, আলুর চপ - ব্রেড, পরটা-বুন্দিয়া, কেক ইত্যাদির সমন্বয়ে তৈরি খাবারের সূচী হতে সপ্তাহের বিভিন্ন দিন বিভিন্ন খাবার সরবরাহ করা হয়।
স্কুল দিবস ও স্কুল ম্যাগাজিন
স্কুলের প্রতিষ্ঠা বার্ষিকী অর্থাৎ ৩রা সেপ্টেম্বর তারিখটিকে স্কুল ডে নামাঙ্কিত করে বিশেষ ভাবে উদ্‌যাপন করা হয়। এই দিনে স্কুলের স্বাভাবিক পাঠদান কার্যক্রম স্থগিত রেখে বিভিন্ন সাংস্কৃতিক অনুষ্ঠানের আয়োজন করা হয় যেখানে ছাত্র, শিক্ষক ও প্রতিষ্ঠানের কর্মচারীদের সপরিবারে স্বতঃস্ফুর্ত অংশগ্রহণ ঘটে। ক্ষেত্রবিশেষে এই দিনে স্কুলের পক্ষ থেকে বা ছাত্রদের পক্ষ থেকে স্মারকপত্র হিসেবে বিশেষ পত্রিকা বা অন্যান্য প্রকাশনা প্রকাশিত হয়ে থাকে।
স্কুলের নিয়মিত প্রকাশনা হচ্ছে একটি বাৎসরিক ম্যাগাজিন যা অনুশীলন নামে প্রকাশিত হয়। অনুশীলন প্রথমবারের মত প্রকাশিত হয় ১৯৬৩ সালে। তার পর থেকে নির্দিষ্ট সময় পরপর এই ম্যাগাজিন প্রকাশের উদ্যোগ নেয়া হয়ে থাকে। ১৯৭১ সালের স্বাধীনতা যুদ্ধের পর প্রকাশিত অনুশীলনের ১৯৭২ সালের সংখ্যাটি গবর্নমেন্ট ল্যাবরেটরি হাই স্কুলের ছাত্রদের মুক্তিযুদ্ধ স্মৃতির মর্মগাঁথা।
প্রবেশ পথ
বিদ্যালের প্রধান প্রবেশ পথ এর উত্তর প্রান্তে, নায়েম রোডে, ঢাকা কলেজের বিপরীত দিকে অবস্থিত। এছাড়া এর দক্ষিণ পূর্ব প্রান্তে কলেজ স্ট্রিট থেকে প্রবেশের জন্য আরেকটি রাস্তা আছে।
বাতজ্বর
প্রতিবছর প্রায় ৩২৫০০০ জন শিশু বাতজ্বরে আক্রান্ত হয় এবং প্রায় ১৮ মিলিয়ন লোক বাতজ্বর সংক্রান্ত হৃদরোগে আক্রান্ত। বাতজ্বর রোগীদের বয়স সাধারণত ৫ থেকে ১৪ বছর পর্যন্ত হয়ে থাকে। তবে ২০% ক্ষেত্রে প্রাপ্তবয়স্করাও প্রথমবারের মত আক্রান্ত হতে পারে। উন্নত দেশগুলোর আদিবাসী লোকজন ও উন্নয়নশীল দেশে এই রোগের প্রাদূর্ভাব বেশি। ২০১৩ সালে এই রোগে মৃত্যুর সংখ্যা ছিলো ২৭৫০০০ জন যেখানে ১৯৯০ সালে ছিলো প্রায় ৩৭৪০০০ জন। অধিকাংশ মৃত্যুর ঘটনা ঘটে উন্নয়নশীল দেশে যেখানে প্রতিবছর প্রায় ১২.৫% রোগী মৃত্যুবরণ করে এই রোগের বর্ণনা খৃস্টপূর্ব ৫ম শতাব্দীতে হিপোক্রেটিসের লেখায় পাওয়া যায়। বাতরোগের অনেক উপসর্গের সাথে এই রোগের উপসর্গের মিল থাকায় এই রোগের নাম বাতজ্বর রাখা হয়েছে।
গবর্নমেন্ট ল্যাবরেটরি হাই স্কুল
বিদ্যালয়ের ভবনসমূহ
বিদ্যালয়ের প্রধান একাডেমিক ভবন মাঠের উত্তর পাশে অবস্থিত। প্রাথমিক পরিকল্পনা অনুযায়ী এটি ছিল ইংরেজি "L" (এল) আকৃতির একটি দ্বিতল ভবন। পরবর্তীকালে বৃদ্ধিপ্রাপ্ত ছাত্রদের স্থান সংকুলানের জন্য এর দোতালার কিছু অংশ বর্ধিত করা হয়। বর্তমানে বিদ্যালয়ের অফিসসমূহ, পরীক্ষাগারগুলো এবং কিছু শ্রেণীকক্ষ এই ভবনে অবস্থিত।
পরবর্তীকালে ২০০৩ সালে একটি অডিটোরিয়াম এবং নতুন আরেকটি ৫-তলা ভবন নির্মিত হয়েছে।
বাতজ্বর
বাতজ্বর হওয়ার কারণ
এই জ্বর সাধারনত বিটা হিমোলাইটিক স্ট্রেপটোকক্কাস নামক এক ধরনের জীবাণুর আক্রমণের কারণে হয়ে থাকে। দারিদ্র্য, পরিষ্কার-পরিচ্ছন্নতার অভাব, ঠাণ্ডা স্যাঁতসেঁতে পরিবেশে এবং অজ্ঞতাই এ রোগের প্রধান কারণ। যেসব শিশুর দীর্ঘ দিন ধরে খোসপাঁচড়া ও টনসিলের রোগ থাকে, তাদের বাতজ্বরে আক্রান্ত হওয়ার আশঙ্কা অনেক বেশি থাকে।
গবর্নমেন্ট ল্যাবরেটরি হাই স্কুল
পরীক্ষাগার, লাইব্রেরি এবং মসজিদ
বিদ্যালয়ে বিজ্ঞান বিভাগের ছাত্রদের জন্য একটি করে পদার্থ বিজ্ঞান, রসায়ন বিজ্ঞান ও জীব বিজ্ঞান পরীক্ষাগার রয়েছে। এছাড়া বিজ্ঞান ও ব্যবসায় শিক্ষা উভয় বিভাগের জন্য রয়েছে একটি কম্পিউটার পরীক্ষাগার। বিদ্যালয়ে রয়েছে একটি সমৃদ্ধ লাইব্রেরি যার বইয়ের সংখ্যা প্রায় নয় হাজার । এছাড়া বিদ্যালয়ে চার শতাধিক ধারণ ক্ষমতা সম্পন্ন একটি নামাজ ঘর রয়েছে।
শহীদ মিনার
বিদ্যালয়ের শহীদ মিনারটির নকশা করা হয় ঢাকা কেন্দ্রীয় শহীদ মিনারের আদলে, যা ২০০১ সালের ২০ ফেব্রুয়ারি মধ্যরাতে প্রখ্যাত চিত্রশিল্পী মোঃ শাহাবুদ্দিন উদ্বোধন করেন। বিদ্যালয়ের প্রধান প্রবেশ পথ দুইটির মাঝে শহীদ মিনারটি অবস্থিত। প্রতি বছর আন্তর্জাতিক মাতৃভাষা দিবসের (একুশে ফেব্রুয়ারি) প্রথম প্রহরে এখানে ভাষা শহীদদের প্রতি শ্রদ্ধাঞ্জলি নিবেদন করা হয় এবং একুশে ফেব্রুয়ারি সারাদিন ব্যপী আবৃত্তি ও চিত্রাঙ্কন প্রতিযোগিতাসহ বিভিন্ন সাংষ্কৃতিক কার্যক্রম অনুষ্ঠিত হয়।
বাতজ্বর
উপসর্গ
বাতজ্বরের রোগীর সাধারণত নিম্নলিখিত উপসর্গসমূহ দেখা দেয়।
•	অস্থিসন্ধিতে মৃদু বা তীব্র ব্যথা যা প্রায়ই পায়ের গোড়ালি, হাঁটু, কনুই অথবা হাতের কবজি এবং কখনো কখনো কাঁধ, কোমর, হাত, পায়ের পাতায় হয়ে থাকে।
•	ব্যথা সাধারণত এক অস্থিসন্ধি থেকে আরেক অস্থিসন্ধিতে ছড়িয়ে পড়ে যা মাইগ্রেটরি পলি-আর্থ্রাইটিস নামে পরিচিত।
•	জয়েন্ট লাল,উষ্ণ ও ফোলা থাকে।
•	বুকে ব্যথা ও বুক ধড়ফড় করে,
•	অল্পতে ক্লান্ত বা দুবর্ল বোধ হয়,
•	শ্বাসকষ্ট হয় ইত্যাদি।
প্যাথজেনেসিস
গ্রুপ-এ বিটা হিমোলাইটিক স্ট্রেপ্টোকক্কাস দ্বারা ফ্যারিংসে সংক্রমণ হওয়ার ২ থেকে ৪ সপ্তাহ পর বাতজ্বর দেখা দিতে পারে। সে সময় ফ্যারিঞ্জাইটিসের লক্ষণসমূহ আর থাকেনা। তবে একতৃতীয়াংশ রোগীর ক্ষেত্রে ফ্যারিঞ্জাইটিসের কোনো ইতিহাস থাকেনা। গ্রুপ-এ স্ট্রেপ্টোকক্কাসের কোষপ্রাচীরে এম প্রোটিন থাকে যা খুবই অ্যান্টিজেনিক।
শরীরের ইমিউন সিস্টেম উক্ত প্রোটিনের বিরুদ্ধে অ্যান্টিবডি তৈরি করে যা হার্ট, জয়েন্ট ওমস্তিষ্কের টিস্যুর সাথে ক্রসরিয়াকশন করে।
রোগনির্ণয়
চিকিৎসাবিজ্ঞানী T. Duckett Jones ১৯৪৪ সালে এইরোগ নির্ণয়ের জন্য একটি নীতিমালা প্রণয়ন করেন যা জোন’স ক্রাইটেরিয়ানামে পরিচিত। এই নীতিমালা অনুসারে বাতজ্বরের উপসর্গগুলোকে মেজর ও মাইনর দুই শ্রেণিতে ভাগ করা হয় এবং বাতজ্বরের ক্ষেত্রে দুটি মেজর ক্রাইটেরিয়া অথবা একটি মেজর ও দুটি মাইনর ক্রাইটেরিয়া মিলতে হবে এবং এর সাথে গ্রুপ-এ স্ট্রেপ্টোকক্কাস দ্বারা সংক্রমণের প্রমাণ থাকতে হবে। এই নীতিমালা শুধু প্রথম বার বাতজ্বরে আক্রান্ত হলে প্রযোজ্য, এরপরে পুনরায় এই রোগে আক্রান্ত হলে এটি প্রযোজ্য হবেনা। সিডেনহাম কোরিয়া ও কার্ডাইটিসের লক্ষণ থাকলে এই নীতিমালা অনুসরণ না করে সরাসরি বাতজ্বর রোগ নির্ণয় করা যায়।
মেজর ক্রাইটেরিয়া
মাইগ্রেটরি পলি-আর্থ্রাইটিস
বাতজ্বরে আক্রান্ত ৭৫% রোগীর এই লক্ষণটি প্রকাশ পায়। সাধারণত হাঁটু, গোড়ালির গাঁট, কব্জি ও কনুই এর মতো বড় জয়েন্টগুলো আক্রান্ত হয়। আক্রান্ত জয়েন্ট ফুলে লাল হয়ে যায়, অত্যন্ত ব্যথা ও গরম থাকে। সাধারণত ১-৩ দিনের মধ্যে স্বাভাবিক হয়ে যায়। মেরুদণ্ড, হাত ও পায়ের ছোট ছোট জয়েন্ট ও নিতম্বের জয়েন্ট আক্রান্ত হওয়ার সম্ভাবনা খুবই কম।
কার্ডাইটিস
৫০-৬০% রোগীর ক্ষেত্রে এটি হয়।বাতজ্বরে হার্টের তিনটি স্তরেই (এন্ডোকার্ডিয়াম, মায়োকার্ডিয়াম, পেরিকার্ডিয়াম)প্রদাহ হয় বলে এটা প্যানকার্ডাইটিস নামে পরিচিত। হার্টের ভালব বা কপাটিকা বিশেষ করে মাইট্রাল ভালব ক্ষতিগ্রস্ত হয়। মাইট্রাল ভালবের সাথে কখনো কখনো অ্যাওর্টিক ভালবও আক্রান্ত হতে পারে। তবে শুধু অ্যাওর্টিক ভালব বা ডানপার্শ্বীয় ট্রাইকাসপিড ভালব সাধারণত আক্রান্ত হয়না।
সিডেনহাম কোরিয়া
১০-১৫% রোগীর এই সমস্যা হয়।ঐচ্ছিক পেশির অনিয়মিতভাবে অনৈচ্ছিক আন্দোলন কে কোরিয়া বলে। এই রোগীদের হাত বেঁকে গিয়ে চামুচের মতো আকৃতি ধারণ করতে পারে, জিহ্বা বাইরে বের হয়ে লাফাতে থাকে। এছাড়া হাতের লেখা খারাপ হতে থাকে, লেখাপড়ায় অবনতি হয়। মানসিকভাবে ভেঙে পড়ে। মানসিক চাপের সময় এই লক্ষণগুলো বাড়ে তবে ঘুমানোর সময় আর থাকেনা।
সাবকিউটেনিয়াস নডিউল
ত্বকের নিচে ব্যথাহীন কিছুটা শক্ত দলা পাওয়া যায়।
ইরাইথেমা মার্জিনেটাম
এক ধরনের লালচে চুলকানিমুক্ত ফুসকুড়ি যার মধ্যভাগ কিছুটা বিবর্ণ। এটিদেহ,হাত ও পায়ে হয়ে থাকে তবে মুখমণ্ডলে হয়না। চামড়া গরম হলে ফুসকুড়ি বেশি হয়।
চিকিৎসা
পর্যাপ্ত বিশ্রাম নিতে হবে ও আক্রান্ত জয়েন্ট নড়াচড়া করা থেকে বিরত থাকতে হবে। ব্যথানাশক ঔষধ হিসেবে অ্যাসপিরিন খুবই কার্যকর। প্রদাহ কমানোর জন্য অ্যাসপিরিনের পাশাপাশি কর্টিকোস্টেরয়েড যেমন প্রেডনিসোলন ব্যবহৃত হয়। এর পাশাপাশি অ্যান্টিবায়োটিক যেমন ফিনক্সিমিথাইলপেনিসিলিন, বেনজাথিন পেনিসিলিন ও ইরাইথ্রোমাইসিন প্রভৃতি ব্যবহৃত হয়।
প্রতিরোধ
স্ট্রেপ্টোকক্কাস দ্বারা কণ্ঠ নালীর সংক্রমণে অ্যান্টিবায়োটিক ব্যবহারকরে বাতজ্বর প্রতিরোধ করা যায়। স্ট্রেপ্টোকক্কাস পায়োজেন্স এর বিরুদ্ধে টিকা উদ্ভাবনের চেষ্টা চলছে তবে স্ট্রেপ্টোকক্কাস প্রজাতির বৈচিত্র্যের জন্য এখনো এটি সফলতার মুখ দেখেনি।
আতর
আতর হল ভেষজ উৎস থেকে উৎপাদিত সুগন্ধী বিশেষ। আতর শব্দটি পারসিয়ান শব্দ ইতির থেকে এসেছে, যার অর্থ সুগন্ধি। আতর হলো মুসলমানদের ব্যবহৃত সুগন্ধি দ্রব্য। যেকোনো ধর্মীয় অনুষ্ঠানে বা নামাজে যাবার আগে আতর ব্যবহার করা হয়। পুরুষদের জন্য একমাত্র হালাল সুগন্ধি হল আতর। আর মৃতের একমাত্র প্রসাধনও আতর। প্রাচীনকালে মিশরীয়রা সুগন্ধী তৈরীতে প্রসিদ্ধ ছিল। বিভিন্ন গাছপালা এবং ফুল থেকে নির্য়াস সংগ্রহ করে বিভিন্ন তেলের সাথে মিশিয়ে আতর তৈরি করা হত। পরবর্তীতে বিখ্যাত মুসলিম চিকিৎসক আল শেখ আল-রইস নানরকম সুগন্ধি তৈরীর প্রক্রিয়ায় উদ্ভাবন করেন। পাতন পদ্ধতির সাহায্যে সুগন্ধি তৈরীতে তিনি ছিলেন অন্যতম পথিকৃৎ ।
আতরশিল্প
আগর-আতর একটি প্রাকৃতিক সুগন্ধি পণ্য। এ আগর-আতর শিল্প বর্তমানে বাংলাদেশের সিলেটের মৌলভীবাজার জেলার বড়লেখা উপজেলায় অবস্থিত। বাংলাদেশ সরকারের এক জেলা এক পণ্য হিসেবে মৌলভীবাজার জেলায় একে বেছে নেয়া হয়েছে। এখানে রয়েছে প্রায় ২০০টির মতো ছোট-বড় কারখানা। এখানকার উৎপাদিত আগর-আতর শতভাগ বিদেশে রপ্তানি হয় এবং দেশে বৈদেশিক মুদ্রা অর্জিত হয়।  সিলেট বিভাগের পাহাড়ে এখনো আতরের চাষ হয়। স্থানীয়রা ওইসব পাহাড়কে আতর পাহাড় বলে ডাকেন। আতর পাহাড়ে সারি সারি আগর গাছ। বয়স্ক গাছে দা দিয়ে কুপিয়ে রেখে দিলে সেখান থেকে রক্তের মতো ঘনরস পড়ে। গাছের সেই রস থেকেই পরে তৈরি হয় আতর।
কক্ষীয় উৎকেন্দ্রিকতা
thumb|বিভিন্ন উৎকেন্দ্রিকতা বিশিষ্ট কক্ষীয় বঙ্কিম পথের চিত্র জ্যোতির্গতিবিজ্ঞানের প্রমিত অনুমিতিসমূহতে বলা হয়েছে, একটি কক্ষপথকে অবশ্যই কনিক ছেদকের আকৃতি বিশিষ্ট হতে হবে। এই আকৃতি নির্ধারণে যে বিষয়টি সবচেয়ে বেশি প্রভাব সৃষ্টি করে তা হচ্ছে উৎকেন্দ্রিকতা। কক্ষপথের উৎকেন্দ্রিকতাকেই কক্ষীয় উৎকেন্দ্রিকতা বলা হয়। কক্ষের পরম আকৃতিও এটি নির্ধারণ করে। এইটি পরিমাপ করে কক্ষের আকূতি বৃত্তপথ থেকে কতটুকু বিচ্যুত হয়েছে তাও নির্ণয় করা যায়। প্রমিত অনুমিতিগুলোর মাধ্যমে বৃত্তীয় এবং কনিক আকৃতির সকল কক্ষপথের উৎকেন্দ্রিকতার সংজ্ঞা দেয়া হয়েছে। বৃত্ত, উপবৃত্ত, পরাবৃত্ত বা অধিবৃত্ত সবগুলোর জন্যই এটি প্রযোজ্য। উৎকেন্দ্রিকতার মানের ধরনগুলো এরকম:
Кеплеровы элементы орбиты
মঙ্গুভাই সি. প্যাটেল
ডান|থাম্ব| মঙ্গুভাই সি প্যাটেল (বাম) প্রধানমন্ত্রী [[নরেন্দ্র মোদী|নরেন্দ্র মোদীর সাথে]] '''মঙ্গুভাই সি. প্যাটেল''' গুজরাতের ভারতীয় জনতা পার্টির নেতা। তিনি ২০১৪ সালে গুজরাত বিধানসভার কার্যনির্বাহী স্পিকার হিসাবে দায়িত্ব পালন করেছিলেন। এর আগে তিনি গুজরাত সরকারের মন্ত্রিসভার মন্ত্রীর দায়িত্ব পালন করেছেন। প্যাটেল নওসারি জেলা থেকে বিধানসভায় নির্বাচিত হয়েছিলেন।
১৪৭১
১৪৭১ গ্রেগরীয় বর্ষপঞ্জির একটি সাধারণ বছর।
দাহোদ জেলা
দাহোদ জেলা হল পশ্চিম ভারতের গুজরাত রাজ্যে অবস্থিত একটি জেলা, এর প্রশাসনিক সদর দপ্তরের নাম অনুসারে এর নাম হয়েছে। এর জনসংখ্যা হল ২,১২৭,০৮৬ (২০১১ আদমশুমারি), এখানকার জনসংখ্যার ঘনত্ব প্রতি বর্গ কিলোমিটারে ৫৮৩ জন।
দাহোদের জনসংখ্যার অর্ধেক গ্রামীণ, এবং ৭৪.৩% জনগোষ্ঠী তফসিলি উপজাতি। এখানে শিক্ষার হার ৫৮.৮২%, যা গুজরাতের অন্যান্য জেলার চেয়ে কম।
ইতিহাস
দাহোদ জেলা ১৯৯৭ সালের ২রা অক্টোবর তৈরি হয়েছিল এবং এটি পূর্বে পাঁচমহল জেলার অংশ ছিল। এই অঞ্চলটির বেশিরভাগ অংশ দুটি সাবেক দেশীয় রাজ্য নিয়ে গঠিত, যেগুলি হল বারিয়া (দেবগড়) এবং সাঞ্জেলি। এছাড়া সুন্থের ফতেহপুরা তালুক (রামপুর) ছাড়াও, আছে সাবেক পাঁচমহলের দুটি "পূর্ব মহল" দাহোদ এবং ঝালোদ।
জনসংখ্যা
২০১১ সালের আদমশুমারি অনুসারে দাহোদ জেলার জনসংখ্যার ছিল ২,১২৭,০৮৬, নামিবিয়া বা বা মার্কিন যুক্তরাষ্ট্রের নিউ মেক্সিকোর জনসংখ্যার প্রায় সমান। এটি ভারতের ২১৫তম জনবহুল জেলা (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ২৯.৯৫% ছিল। এখানে প্রতি এক হাজার পুরুষের জন্য ৯৮৬ জন মহিলা (যৌন অনুপাত) আছে, এবং এখানে সাক্ষরতার হার ৬০.৬%।
২০১১ সালের ভারতের আদমশুমারি অনুসারে, জেলার জনসংখ্যার ৯৬.২৯% প্রথম ভাষা হিসেবে গুজরাটিতে, ২.১৪% ভিলিতে এবং ১.২২% হিন্দিতে কথা বলে।
ভূগোল
এই জেলাটির পশ্চিমে পাঁচমহল জেলা, দক্ষিণে ছোট উদয়পুর জেলা, পূর্বে এবং দক্ষিণ পূর্বে যথাক্রমে মধ্যপ্রদেশ রাজ্যের ঝাবুয়া জেলা ও আলিরাজপুর জেলা, উত্তর এবং উত্তর-পূর্বে রাজস্থান রাজ্যের বাঁশওয়ারা জেলা। দাহোদ শহরটি জেলার প্রশাসনিক সদর দফতর। জেলার বিস্তৃতি ৩,৬৪২ কিলোমিটার২। জাতীয় মহাসড়ক ৫৯ জেলার মধ্য দিয়ে গেছে, যা রাজস্থানের চিতোরগড়ের সঙ্গে দাহোদকে সংযুক্ত করেছে। এর আসল নাম "দোহাদ", যা পরে দাহোদ নামে রূপান্তরিত হয়ে গেছে। মুঘল সম্রাট আওরঙ্গজেব দাহোদ দুর্গের একটি মসজিদে জন্মগ্রহণ করেছিলেন।
এম এ আজিজ স্টেডিয়াম
এম এ আজিজ স্টেডিয়াম (চট্টগ্রাম স্টেডিয়াম নামেও পরিচিত) চট্টগ্রামের অন্যতম স্টেডিয়াম। স্থানীয় ক্রিকেট এবং ফুটবল ম্যাচ এই মাঠে খেলা হয়। এই স্টেডিয়ামের মোট ধারণ ক্ষমতা ২০,০০০। স্টেডিয়ামটি ১৯৭৭ সালে তৈরি করা হয়। ১৯৭১ সালের মুক্তিযুদ্ধের সময় এখানে একটি সদর দফতর তৈরি করা হয়েছিল। ক্রিকেটে চট্টগ্রাম শহরের ভেন্যু জহুর আহমেদ চৌধুরী স্টেডিয়ামে স্থানান্তরিত করা হয়।
আন্তর্জাতিক ক্রিকেট ম্যাচ
এই স্টেডিয়ামে প্রথম ওয়ান-ডে ক্রিকেট ম্যাচ অনুষ্ঠিত হয় ১৯৮৮ সালের ২৭-ই অক্টোবর উইলস এশিয়া কাপে। এই টুর্নামেন্টে দুই ম্যাচের মাধ্যমে বাংলাদেশের প্রতিপক্ষ ছিল ভারত জাতীয় ক্রিকেট দল এবং পাকিস্তান জাতীয় ক্রিকেট দল। বাংলাদেশ উভয় ম্যাচ যথাক্রমে ৯ উইকেটে এবং ১৭৩ রানে হেরে যায়। বাংলাদেশ এই মাঠে মোট ৭টি টেস্ট ও ৮টি ওয়ানডে ম্যাচ খেলে। এই স্টেডিয়ামের টেস্ট অভিষেক হয় ১৫ নভেম্বর ২০০১ সালে বাংলাদেশ বনাম জিম্বাবুয়ে মধ্যে। এটি ক্রিকেট বিশ্বের ৮২তম টেস্ট মাঠ।
২০০৫ সালের জানুয়ারিতে বাংলাদেশ তাদের ৩৫-তম টেস্টে জিম্বাবুয়েকে হারিয়েছিল এই স্টেডিয়ামে। যা ছিল তাদের সর্বপ্রথম টেস্ট ম্যাচ জয়। সিরিজের প্রথম টেস্টে, বাংলাদেশ জিম্বাবুয়েকে ২২৬ রানে পরাজিত করে।
এই স্টেডিয়ামটি বর্তমানে ফুটবল এসোসিয়েশনের চট্টগ্রামের আসল ভেন্যু।
বিপিএল ২০১৩
২০১৩ বাংলাদেশ প্রিমিয়ার লীগ এ অনেক বছর পর এম এ আজিজ স্টেডিয়াম ক্রিকেট ম্যাচ আয়োজন করে। স্বাগতিক দল চিটাগং কিংস এখানে ৪টি ম্যাচ খেলে। ২৫শে জানুয়ারি থেকে ২রা ফেব্রুয়ারি পর্যন্ত এখানে মোট ১০টি ম্যাচ খেলা হয়।
২০২২ ফিফা বিশ্বকাপ গ্রুপ এইচ
২০২২ ফিফা বিশ্বকাপের গ্রুপ এইচ-এর সকল ম্যাচ ২০২২ সালের ২৪শে নভেম্বর হতে ২রা ডিসেম্বর তারিখ পর্যন্ত আল রাইয়ানের এডুকেশন সিটি স্টেডিয়াম, আল ওয়াক্রাহের আল জানুব স্টেডিয়াম, লুসাইলের লুসাইল আইকনিক স্টেডিয়াম এবং দোহার রাস আবু আবুদ স্টেডিয়ামে অনুষ্ঠিত হবে। এই গ্রুপে পর্তুগাল, ঘানা, উরুগুয়ে এবং দক্ষিণ কোরিয়া একে অপরের মুখোমুখি হবে। গ্রুপ পর্বের সকল ম্যাচ শেষ পয়েন্ট তালিকার শীর্ষ দুই দল ১৬ দলের পর্বে উত্তীর্ণ হবে।
দল
টীকা
পয়েন্ট তালিকা
১৬ দলের পর্বে,
ম্যাচ
নিম্নে তালিকাভুক্ত ম্যাচগুলোর সময় আরব মান সময় অনুযায়ী উল্লেখ করা হয়েছে (ইউটিসি+৩)।
উরুগুয়ে বনাম দক্ষিণ কোরিয়া
<section begin=এইচ১ /><section end=এইচ১ />
পর্তুগাল বনাম ঘানা
<section begin=এইচ২ /><section end=এইচ২ />
দক্ষিণ কোরিয়া বনাম ঘানা
<section begin=এইচ৩ /><section end=এইচ৩ />
পর্তুগাল বনাম উরুগুয়ে
<section begin=এইচ৪ /><section end=এইচ৪ />
ঘানা বনাম উরুগুয়ে
<section begin=এইচ৫ /><section end=এইচ৫ />
দক্ষিণ কোরিয়া বনাম পর্তুগাল
<section begin=এইচ৬ /><section end=এইচ৬ />
শাস্তিমূলক পয়েন্ট
গ্রুপ পর্বের খেলা শেষে যদি সামগ্রিক তথ্য ও হেড-টু-হেড ম্যাচের তথ্যের নিয়ম ব্যবহার করার পরও যদি একাধিক দল একই সমতায় থাকে (এবং যদি পেনাল্টি শুট-আউট টাইব্রেকার হিসেবে প্রযোজ্য না হয়), তবে সুশৃঙ্খলভাবে খেলার মাধ্যমে অর্জিত পয়েন্টের উপর ভিত্তি করে দলীয় অবস্থান নির্ধারণ করা হবে। গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে এই পয়েন্ট নির্ণয় করা হবে, যা নিম্নে উল্লেখ করা হয়েছে:
উপর্যুক্ত নিয়মের মধ্যে এক ম্যাচে কেবল একজন খেলোয়াড়ের ক্ষেত্রে প্রয়োগ করা হয়েছিল।
সন্তানহীনতা
থাম্ব| ৩০ বছর বয়সে সন্তানহীনতা সন্তানহীনতা, হল সন্তান না হওয়ার অবস্থা। সন্তানহীনতার ব্যক্তিগত, সামাজিক বা রাজনৈতিক তাৎপর্য থাকতে পারে।
সন্তানহীনতা, যা পছন্দ বা পরিস্থিতিতে হতে পারে, স্বেচ্ছায় সন্তানহীনতা থেকে আলাদা করা হয়, যাদেরর স্বেচ্ছায় সন্তান হয় না এবং জন্মবিরোধীতা থেকে, যেখানে সন্তানহীনতাকে প্রচার করা হয়।
প্রকারভেদ
সন্তানহীনতার প্রকারভেদকে বিভিন্ন শ্রেণীতে ভাগ করা যায়:
প্রথম তিনটি বিভাগ প্রায়ই "অনিচ্ছাকৃত সন্তানহীনতা" লেবেলের অধীনে গোষ্ঠীভুক্ত হয়। পরবর্তী বিভাগটিকে প্রায়শই "স্বেচ্ছায় সন্তানহীনতা" বলা হয়, এটিকে স্পিনস্টার হিসাবেও বর্ণনা করা হয়, যখন কেউ প্রজনন না করার সিদ্ধান্ত নেয়।
সন্দেশা
সন্দেশা বলিউডের একটি চলচ্চিত্র। এটি ১৯৪০ সালে মুক্তি পায়।
আনোয়ার খান মডার্ন ইউনিভার্সিটি
আনোয়ার খান মডার্ন ইউনিভার্সিটি বাংলাদেশের একটি বেসরকারি বিশ্ববিদ্যালয়। আনোয়ার হোসাইন খান ২০১৬ সালে ঢাকার উত্তরায় বিশ্ববিদ্যালয়টি প্রতিষ্ঠা করেন।
উপাচার্যগণ
নিম্নোক্ত ব্যক্তিবর্গ আনোয়ার খান মডার্ন ইউনিভার্সিটির উপাচার্য হিসেবে দায়িত্ব পালন করেন:
অনুষদ ও বিষয়সমূহ
আনোয়ার খান মডার্ন ইউনিভার্সিটিতে বাংলাদেশ বিশ্ববিদ্যালয় মঞ্জুরী কমিশন অনুমোদিত নিম্নোক্ত বিষয়সমূহে পাঠদান করা হয়:
রাবেয়া চৌধুরী
রাবেয়া চৌধুরী বাংলাদেশের কুমিল্লা জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
প্রাথমিক জীবন
রাবেয়া চৌধুরী কুমিল্লা জেলায় জন্মগ্রহণ করেন। তার স্বামী নাসির উদ্দিন চৌধুরী (মৃত্যু: ২০ মে২০২০) অনারারী ম্যাজিস্ট্রেট ছিলেন। তাদের দুই ছেলে, এক মেয়ে। তার পিতা আশরাফ উদ্দীন চৌধুরী ছিলেন অবিভক্ত পাকিস্তানের শিক্ষামন্ত্রী ও বেংগল কংগ্রেসের সাধারণ সম্পাদক। মাতা রাজিয়া খাতুন চৌধুরাণী সাহিত্যিক ও কবি ছিলেন।
রাজনৈতিক জীবন
রাবেয়া চৌধুরী বিএনপির ভাইস চেয়ারম্যান, কুমিল্লা জেলা শাখার সাবেক আহ্বায়ক, সাবেক সভাপতি ও কুমিল্লা জেলা দক্ষিণের সভাপতি। তিনি ১৯৭৭ সাল থেকে ১৯৭৮ সাল পর্যন্ত জাতীয় মহিলা সংস্থা কুমিল্লার চেয়ারম্যান হিসেবে দায়িত্ব পালন করেন। তৎকালীন রাষ্ট্রপতি আবদুস সাত্তার ১৯৭৮ সালে ‘জাগদল’ গঠন করলে সাবেক মন্ত্রী ফাতেমা কবির ও রাবেয়া চৌধুরীকে বৃহত্তর কুমিল্লার (কুমিল্লা, ব্রাহ্মণবাড়িয়া ও চাঁদপুর) যুগ্ম আহ্বায়ক নির্বাচিত করেন।
তিনি দ্বিতীয় জাতীয় সংসদের মহিলা আসন ২৬, পঞ্চম ও ষষ্ঠ জাতীয় সংসদের মহিলা আসন ২৭ ও অষ্টম জাতীয় সংসদের মহিলা আসন ১৯ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
ভারতের রাষ্ট্রপতি নির্বাচন, ১৯৫০
ভারতের প্রথম রাষ্ট্রপতি পদের জন্য নির্বাচন ২৪ জানুয়ারী ১৯৫০ তারিখে অনুষ্ঠিত হয়। এই পদের জন্য শুধুমাত্র একজন মনোনীত প্রার্থী ছিলেন, রাজেন্দ্র প্রসাদ এবং তিনি রাষ্ট্রপতি হিসাবে বিনা প্রতিদ্বন্দ্বিতায় নির্বাচিত হন।
বিস্তারিত
২৬ তারিখে সংবিধান কার্যকর হওয়ার দুই দিন আগে, ২৪ জানুয়ারি ১৯৫০ তারিখে ভারতের গণপরিষদ শেষবারের মতো বৈঠক করেছিল। সেই দিন, তারা ঘোষণা করেছিল যে জনগণমন গানটি ভারতের জাতীয় সঙ্গীত ছিল, সংবিধানের একটি হিন্দি কপিতে স্বাক্ষর করে এবং নতুন রাষ্ট্রপতির জন্য ভোট দেয়। প্রসাদ ১৯৪৬ সালের ডিসেম্বর থেকে গণপরিষদের সভাপতি ছিলেন। জওহরলাল নেহরু তাকে প্রথম ভারতীয় রাষ্ট্রপতি হওয়ার প্রস্তাব করেছিলেন এবং বল্লভভাই প্যাটেল তাকে সমর্থন করেছিলেন। অন্য কোন মনোনয়ন ছিল না এবং তাই বিধানসভার সেক্রেটারি, এইচভিআর আইঙ্গার ঘোষণা করেছিলেন যে রাজেন্দ্র প্রসাদকে ভারতের রাষ্ট্রপতির পদে যথাযথভাবে নির্বাচিত বলে মনে করা হয়েছিল।
তিনি প্রথম প্রজাতন্ত্র দিবসে, ২৬ জানুয়ারী ১৯৫০, ভারতের গভর্নর-জেনারেল চক্রবর্তী রাজাগোপালাচারীর কাছে, ভারতের প্রধান বিচারপতি হরিলাল জেকিসুন্দাস কানিয়ার উপস্থিতিতে শপথ গ্রহণ করেন।
প্রসাদের বোন ভগবতী দেবী আগের দিন, ২৫ জানুয়ারি মারা গিয়েছিলেন। প্রতিষ্ঠা ও শপথ অনুষ্ঠানের পর তিনি তার দাহ অনুষ্ঠানে যোগ দেন।
পানকৌড়ি
পানকৌড়ি Phalacrocoracidae (ফ্যালাক্রোকোরাসিডি) গোত্রের Phalacrocorax (ফ্যালাক্রোকোরাক্স) গণের অন্তর্ভুক্ত একদল জলচর পাখি। ইংরেজিতে এরা কর্মোরেন্ট ও শ্যাগ নামে পরিচিত। সারা পৃথিবীতে প্রায় ৪০ প্রজাতির পানকৌড়ি রয়েছে এবং এদের সবার দেহে কালো বর্ণের প্রাধান্য রয়েছে। সব পানকৌড়ি খুব ভাল সাঁতারু ও খাদ্যের (প্রধানত মাছ) খোঁজে এরা পানির খুব গভীরে ডুব দিতে সক্ষম। পানকৌড়ির বিষ্ঠা থেকে উৎপন্ন সার গুয়ানো একটি বাণিজ্যিক পণ্য হিসেবে যথেষ্ট সমাদৃত। পানকৌড়ির শ্রেণীবিন্যাসে বর্গ, গোত্র ও গণ নিয়ে যথেষ্ট বিতর্ক রয়েছে এবং সম্প্রতি বেশ কয়েকটি নতুন গণের নাম প্রস্তাব করা হয়েছে।
১৪৭২
১৪৭২ গ্রেগরীয় বর্ষপঞ্জির একটি অধিবর্ষ।
পানকৌড়ি
পানকৌড়ি সমুদ্রতীরবর্তী অঞ্চল, হ্রদ ও নদীনালায় বসবাস করে। ডালপালা, সামুদ্রিক আগাছা ও গুয়ানো দিয়ে ঝোপঝাড়, বৃক্ষ কিংবা সমুদ্রতীরবর্তী পাহাড়ের খাঁজে এরা বাসা করে। নতুন ডিমের বর্ণ নীলচে, তবে সময়ের সাথে সাথে চকচকে সাদা বর্ণ ধারণ করে। তিন থেকে পাঁচ সপ্তাহে ডিম ফুটে ছানা বের হয়। তিন বছর বয়সে এরা বয়োঃপ্রাপ্ত হয়।
সংযোগ (১৯৪৩-এর চলচ্চিত্র)
সংযোগ (হিন্দি: संजोग, নিয়তি, ভাগ্য) একটি বলিউড চলচ্চিত্র। এটি ১৯৪৩ সালে মুক্তি পেয়েছিল।
সাপমারা-হাবড়া নদী
সাপমারা-হাবড়া নদী বা খুটিকখালী নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী।  নদীটির দৈর্খ্য ২৮ কিলোমিটার, গড় প্রস্থ ২৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সাপমারা-হাবড়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৩।
প্রবাহ
সাপমারা-হাবড়া নদীটি সাতক্ষীরা জেলার দেবহাটা উপজেলার দেবহাটা ইউনিয়ন এলাকায় প্রবহমান ইছামতি-কালিন্দী নদী হতে উৎপত্তি লাভ করেছে। অতঃপর এই নদীর জলধারা একই জেলার আশাশুনি উপজেলার আশাশুনি ইউনিয়ন পর্যন্ত প্রবাহিত হয়ে গলঘেসিয়া নদীতে নিপতিত হয়েছে। দেবহাটা হতে আশাশুনি উপজেলার সোবনালি ইউনিয়ন পর্যন্ত নদীটি সাপমারা নামে এবং অবশিষ্ট অংশটি হাবড়া (খুটিকখালী) নামে পরিচিত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
অজিত সিংহ খারখারি
অজিত সিংহ খারখারি (জন্ম: ২২ আগস্ট ১৯৫৫) ভারতীয় জনতা পার্টির নেতা এবং দিল্লি বিধানসভার সাবেক সদস্য।
কুন-দ্গা'-ব্সোদ-নাম্স-ল্হুন-গ্রুব
কুন-দ্গা'-ব্সোদ-নাম্স-ল্হুন-গ্রুব (১৫৭১-১৬৪২) তিব্বতের ঙ্গোর-এ-বাম-ছোস-ল্দান বৌদ্ধবিহারের পঞ্চদশ প্রধান বা ঙ্গোর-ছেন ছিলেন।
সংক্ষিপ্ত জীবনী
কুন-দ্গা'-ব্সোদ-নাম্স-ল্হুন-গ্রুবের পিতার নাম ছিল কুন-দ্গা'-ব্দে-লেগ্স-ব্ক্রা-শিস-গ্রাগ্স-পা-র্গ্যাল-ম্ত্শান এবং মাতার নাম ছিল দ্পাল-বু-খ্রিদ । জন্মের পর তার নাম রাখা হয় র্দো-র্জে-র্গ্যা-সোগ । নয় বছর বয়সে দ্কোন-ম্ছোগ-দ্পাল-ল্দান নামক দ্বাদশ ঙ্গোর-ছেন ও নাম-ম্খা'-দ্পাল-ব্জাং নামক ত্রয়োদশ ঙ্গোর-ছেনের নিকট তিনি ভিক্ষুর শপথ গ্রহণ করেন। তিনি ১৫৯৪ খ্রিষ্টাব্দে নলেন্দ্র বৌদ্ধবিহার ও ১৬০৩ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহারের প্রধান নির্বাচিত হন। তার অন্যতম উল্লেখযোগ্য শিষ্য ছিলেন ব্যাম্স-পা-রাব-ব্র্তান  নামক র্তা-নাগ-থুব-ব্স্তান-র্নাম-র্গ্যাল  বৌদ্ধবিহারের প্রধান, ঙ্গাগ-দ্বাং-কুন-দ্গা'-ব্সোদ-নাম্স নামক সাতাশতম সা-স্ক্যা-খ্রি-'দ্জিন, দ্পাল-ল্দান-দোন-গ্রুব নামক ষোড়শ ঙ্গোর-ছেন প্রভৃতি।
হাড়োয়া রোড রেলওয়ে স্টেশন
হাড়োয়া রোড রেলওয়ে স্টেশনটি কলকাতা শহরতলির রেলওয়ে ব্যবস্থার অংশ এবং পূর্ব রেলওয়ে দ্বারা পরিচালিত হয়। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বারাসাত-হাসনাবাদ লাইনে অবস্থিত।
আবদুর রহমান সিদ্দিকী
আবদুর রহমান সিদ্দিকী (১৮৮৭-১৯৫৩) ছিলেন ব্রিটিশ ভারত ও পাকিস্তানের একজন রাজনীতিবিদ এবং পূর্ব বাংলার ভারপ্রাপ্ত গভর্নর। তিনি মুসলিম লীগের প্রথম সারির নেতাদের অন্যতম এবং পাকিস্তান আন্দোলনের কেন্দ্রীয় নেতা ছিলেন। এছাড়া মধ্যপ্রাচ্য বিষয়ে তিনি একজন বিশেষজ্ঞ ছিলেন।
শিক্ষা
আবদুর রহমান সিদ্দিকী আলিগড় বিশ্ববিদ্যালয় থেকে স্নাতক হন। এরপর ইংল্যান্ড থেকে উচ্চতর শিক্ষা অর্জন করেন। আলিগড়ে অধ্যয়নকালে তিনি বিশ্ববিদ্যালয়ের ছাত্র সংগঠনের প্রেসিডেন্ট ছিলেন।
কর্মজীবন
আলিগড় থেকে শিক্ষা সমাপ্ত করার পর তিনি মাওলানা মুহাম্মদ আলি কর্তৃক সম্পাদিত কলকাতার কমরেড পত্রিকার ব্যবস্থাপনা সম্পাদক হন। তার উদ্যোগে কলকাতা থেকে দ্য মর্নিং নিউজ নামক পত্রিকা প্রকাশিত হত।
১৯৪০ সালে তিনি কলকাতা মিউনিসিপাল কর্পোরেশনের মেয়র হন। ১৯৩৭ থেকে ১৯৪৬ সাল পর্যন্ত তিনি বাংলার আইনসভার সদস্য ছিলেন। ১৯৪৬ সালে তিনি ভারতীয় আইনসভার সদস্য হন। তিনি ইস্টার্ন ফেডারেল ইন্সুরেন্স কোম্পানির অন্যতম সংগঠক ছিলেন।
মৃত্যু
১৯৫৩ সালে আবদুর রহমান সিদ্দিকী মৃত্যুবরণ করেন।
ফোজিয়া বোরা
'''ড. ফোজিয়া বোরা''' ইউনিভার্সিটি অব লিডস- এর ভাষা, সমাজ ও সংস্কৃতি, প্রাচ্যের ইতিহাস ও ইসলামিক ইতিহাসের প্রভাষক। তাঁর গবেষণা এবং শিক্ষার বিষয়টি মূলত আরবী ইতিহাস এবং ইতিহাসবিদ সম্পর্কিত, বিশেষত ষষ্ঠ থেকে নবম হিজরী(খ্রিঃ দ্বাদশ থেকে পঞ্চদশ শতাব্দী) ইসলামের ইতিহাস ও ইতিহাসবিদ সম্পর্কিত।
২০১৫ সালে তার লেখা নিবন্ধ "দিদ সালাহ আল-দীন ডেস্ট্রয় ফাতিমিডস’ বই  জার্নাল অফ দ্য রয়্যাল এশিয়াটিক সোসাইটিতে প্রকাশিত একটি " হিস্টোরিওগ্রাফিক্যাল ইনকোয়েরি " রয়্যাল এশিয়াটিক সোসাইটির স্টান্টন পুরস্কার জিতেছে,  ২০১৯ সালে তার লেখা মধ্যযুগীয় ইসলামিক শাষন আমলের ইতিহাস, ইবনে-আল-ফুরতের রচিত তারেক আল-দুওয়াল ওয়া-ল-মুলিক ( রাজবংশ ও রাজাদের ইতিহাস ) এর একটি গবেষণা ,  'সত্যিকারের চিত্তাকর্ষণের এক টুকরো' হিসাবে এর প্রথম পর্যালোচক দ্বারা চিহ্নিত করা হয়েছিল। বোরাকে  উদ্ধৃত করে  বিবিসি ইসলামের নবী মুহাম্মদের স্ত্রী খাদিজা বিনতে খুওয়াইলিদের জীবনী প্রকাশ করে।
প্রকাশনা
বোরার প্রকাশনাগুলির মধ্যে রয়েছে:
পেরুর ভূগোল
পেরু প্রশান্ত মহাসাগরের প্রান্তে অবস্থিত দক্ষিণ আমেরিকার মধ্য-পশ্চিম অঞ্চলের একটি দেশ। এটি সম্পূর্ণভাবে দক্ষিণ গোলার্ধে অবস্থিত। ইকুয়েডর, কলম্বিয়া, ব্রাজিল, বলিভিয়া এবং চিলির সাথে এর স্থল সীমানা রয়েছে, যার মধ্যে ব্রাজিলের সাথে এর স্থল সীমানা দীর্ঘতম।
সরোজ পাঠক
সরোজ পাঠক (১লা জুন ১৯২৯ – ১৬ই এপ্রিল ১৯৮৯) একজন গুজরাতি ঔপন্যাসিক। তিনি এর সঙ্গে ছোট গল্পকার এবং রচনাকার হিসাবেও প্রসিদ্ধ। তিনি ভারতের গুজরাত অঞ্চলের লেখক।
পেরুর ভূগোল
পরিসংখ্যান
আয়তন: স্থলভাগ: মোট স্থলভূমি ১৩,৭৯,৯৯৯  বর্গ কিলোমিটার; জলভাগ: মোট জলভাগের পরিমান ৫,০০০  বর্গ কিলোমিটার।
সামুদ্রিক আয়ত্ত্ব: মহীসোপান: 200 nmi; টেরিস্ট্রিয়াল সমুদ্রসীমা: 200 nmi; বিশেষ অর্থনৈতিক এলাকা: 906,454 km2।
সরোজ পাঠক
লেখক হিসাবে কাজ
তার স্বামী একজন কৌতুকপূর্ণ মানুষ ছিলেন এবং কৌতুক গল্প লিখতেন। তার স্বামীর লেখা গল্পই তাকে লিখতে অনুপ্রাণিত করে। তার প্রথম গল্প, নহি অন্ধারু, নহি অজ্বালু প্রকাশিত হয় জীবনমাধুরী পত্রিকায়। তার সারিকা পিঞ্জরস্থ গল্পটি সমালোচকদের খুব প্রশংসা পায়। তার প্রথম ছোট গল্প সংগ্রহ প্রেম ঘটা জুক আই প্রকাশ পায় ১৯৫৯ সালে। এটি প্রকাশিত হয় চেতন প্রকাশনালয় থেকে। এই বইয়ের জন্য তিনি বোম্বে রাজ্য সরকার থেকে পুরস্কার পান। তার প্রীত বন্ধানি (১৯৬১) প্রকাশ করতে তার স্বামী সাহায্য করেন। তার মারো আসবাব, মারো রাগ (১৯৬৬) বইটিতে সামাজিক গল্প রয়েছে। বিরাট টাপাকু (১৯৬৬) আধুনিক লেখক হিসাবে তাকে স্বীকৃতি দেয়। তার অন্যান্য গল্প সংগ্রহের মধ্যে আছে হুকামনো এক্কো, তথাস্তু (১৯৭২) ইত্যাদি।
পেরুর ভূগোল
পরিসংখ্যান
ভূমির ব্যবহার:
সরোজ পাঠক
লেখক হিসাবে কাজ
নাইটমেয়ার (১৯৬৯) ছিল তার প্রথম উপন্যাস। তার অন্যান্য উপন্যাসগুলির মধ্যে আছে নিঃশেষ (১৯৭৯), প্রিয় পুনম (১৯৮০), টাইম বম্ব (১৯৮৭), লিখিতাঙ্গ (১৯৮৮) ইত্যাদি।
পেরুর ভূগোল
পরিসংখ্যান
সেচের আওতাভূক্ত ভূমি: ১২,৮০০  বর্গ কিলোমিটার।
সরোজ পাঠক
লেখক হিসাবে কাজ
তিনি গুজরাত মিত্র পত্রিকায় নারীর সংসার কলামে প্রবন্ধ লিখেছেন। তার রচনাগুলি সাংসারিক (১৯৬৭) এবং অর্বাচীন (১৯৭৬) এ সংগৃহীত হয়েছে। অনুবাদক হিসাবেও তিনি কাজ করেছেন, তার একটি অনুবাদ প্রতিপদ, যেটি ১৯৬২ সালে প্রকাশিত হয়।
পেরুর ভূগোল
নগরায়ন
দেশের সবচেয়ে জনবহুল শহর রাজধানী লিমা। লিমার মহানগরের জনসংখ্যা ১ কোটিরও বেশি। পেরুর দ্বিতীয় বৃহত্তম শহর আরেকুইপার জনসংখ্যা ৯,৮৯,৯১৯ এবং দেশের উত্তরাঞ্চলের ক্রমবর্ধমান শহর ট্রুজিলোর জনসংখ্যা ৯,৩৫,১৪৭। পেরুর উন্নত শহরগুলি দেশটির উপকূলীয় অঞ্চল এবং উত্তরে অবস্থিত। পেরুর লোকসংখ্যা ৩২.১ মিলিয়ন। পেরুতে নগরায়নের হার ৭৯.২%, এবং এটি বার্ষিক ১.৫৭% হারে বৃদ্ধি পাচ্ছে। লিমা আমেরিকা অঞ্চলের সবচেয়ে বড় শহরগুলোর একটি এবং এখানে দেশের মোট জনসংখ্যার ৩১.৭% 'এর বসবাস। পেরুর জনসংখ্যার ঘনত্ব প্রতি বর্গ কিলোমিটারে ২৫ জন বা বর্গ মাইলে ৫৭ জন।
সরোজ পাঠক
ব্যক্তিগত জীবন
তিনি ১৯৫০ সালে রমনলাল পাঠককে বিবাহ করেন। তার স্বামী গুজরাতি ভাষার একজন কৌতুক রচনাকার ছিলেন।
আহল-ই-হাদীস
আহলে-ই হাদীস বা আহল-ই-হাদীস (, اہل حدیث, হাদিসের লোক) একটি ধর্মীয় আন্দোলন যা উনিশ শতকের মধ্যভাগে সৈয়দ নজির হোসেন এবং সিদ্দিক হাসান খানের শিক্ষা থেকে উত্তর ভারতে উত্থিত হয়েছিল। এদের আরেক নাম গাইরে মুকাল্লিদ। এরা তাকলিদ না করার দিক থেকে সংখ্যাগরিষ্ঠ আহলুস সুন্নাত ওয়াল জামা'আত থেকে ভিন্নমত পােষণ করে। প্রথমে এদের কোন নাম ছিল না। মাযহাবী আলেমগণ যখন তাদেরকে ওয়াহাবী বলে সম্বােধন করতে থাকেন তখন তারা নিজেদেরকে মুহাম্মদী বলে ঘােষণা করে। অতঃপর মুহাম্মদী, গাইরে মুকাল্লিদ ও সর্বশেষে আহলে হাদীস নাম ধারণ করে। এ দলটি মাযহাব গ্রহণ করাকে বৈধ মনে করে না।